ముఖ్యమైన ఆహార పదార్థాలపై పన్నులు తొలగించండి..
-పౌరసరఫరాల శాఖ కార్యదర్శి హేమ్‌ పాండే
- రాష్ట్రాల కార్యదర్శులకు లేఖలు...
న్యూఢిల్లీ : పప్పులు, వంటనూనెలు తదితర ముఖ్యమైన ఆహార పదార్థాలపై స్థానిక పన్నులను తొలగించాలని రాష్ట్ర ప్రభు త్వాలను కేంద్రం కోరింది. ఈ చర్యతో వాటి ధరలు తగ్గి అందుబాటులోకి వస్తాయని పేర్కొంది. ముఖ్యమైన ఆహార వస్తువుల ధరలు తగ్గించడంలో భాగంగా స్థానిక పన్నులను తొలగించాలని పౌరసరఫరాల మంత్రిత్వ శాఖ ఒక ప్రకటనలో తెలిపింది. పౌరసరఫరాల శాఖ కార్యదర్శి హేమ్‌ పాండే ఈ మేరకు రాష్ట్రాల కార్యదర్శులకు లేఖలు రాశారు. దీని కోసం మే నెలలో జరిగిన ఆహార మంత్రుల సమావేశంలో ఆమోదించిన యాక్షన్‌ప్లాన్‌ను అమలు చేయాలని ఆయన తెలిపారు. దీంతో పాటు రాష్ట్రాలు కూడా ధరల విధానాన్ని ఒక సారి సమీక్షించుకోవాలన్నారు. పప్పుధాన్యాలు, సెక్షన్‌ 3(2)(సీ) కింద ఉన్న వస్తువుల ధరలను అదుపు చేయాలని కోరారు. అదే విధంగా నిత్యవసర ధరల తనిఖీ మార్కెట్‌ జోక్యానికి స్థిరీకరణ నిధి పథకాన్ని కూడా అందుబాటులోకి తేవాలని రాష్ట్రాలను పాండే కోరారు. నల్లబజారు మార్కెట్లపై రాష్ట్రాలు నిఘా పెంచాలన్నారు. వచ్చే వన్ని పండుగ రోజులని ఆయన సూచించారు.చట్టం ఉల్లంఘించిన వారి పట్ల సాధారణ దాడులు కాకుండా కఠిన చర్యలు తీసుకోవాలన్నారు. అలాగే ఈసీ చట్టం, పీబీఎంఎంఎస్‌ఈసీ చట్టం కింద ఆరు నెలల నివారణ నిర్భంద చర్యలకు ఉపక్రమించాలని ఆయన తెలిపారు.
మీ స్నేహితులకు రికమెండ్ చెయ్యండి